ADVARSEL! Denne anmeldelse vil af den gennemsnitlige forbruger højest sandsynligt kunne forveksles med en dårlig prank - det er det IKKE! 
Der er i hvert fald endnu INGEN der har sprunget frem fra nogen busk og har råbt PRANK endnu.

Heller ikke selvom jeg håber det hver eneste gang jeg har brugt ½ halv time på at forklare en NY medarbejder i Telenor omkring vores sag. 

Well, nu er du advaret, here it goes.

I slutningen af 2016 bliver Dannie Olsen ringet op af en sælger fra Telenor. 
Han bliver taget på det forkerte ben, da han står på arbejdet. 
Han giver sælgeren lov til at fortælle, hvad han har at sige og Dannie slutter af med at bede om, at få sendt info på skrift til sin e-mail, så han kan se på sagerne, når han har ro til det.

Der kommer en mail fra Telenor, men den tikker ind på et tidspunkt, hvor han ikke lige har tid til at sætte sig ind i tilbud på mobiltelefoni.

Et par dage senere tikker en ny mail ind fra Telenor og Dannie opdager, at der står ”ordrebekræftelse” på mailen. 

Samme aften ringer han naturligvis til kundeservise (som har døgnåbent og derfor godt kan ringes til klokken 23.30)
Ved kundeservice snakker Dannie med en ung herre, som bliver sat grundigt ind i situationen og som følge heraf siger, at han nok skal sørge for, at abonnementerne bliver annulleret. 
Han gør dog opmærksom på, at han ikke kan gøre det samme aften, men han lover at få dagholdet til det dagen efter. 

Pyha, så er den skid slået – trods alt god service, at man kan ringe på det tidspunkt af døgnet, tænker vi, lettede som vi naturligvis er. 

Dagen efter kommer der en påmindelse om at aktivere sim-kort, som vi naturligvis ser bort fra, da vi jo er blevet lovet, at det ville blive annulleret og vi jo kan se, at det er en automail, der sendes ud. Vi tænker blot, at der er noget forsinkelse på systemet. 

Ja, for et ord er vel et ord?

Efter nogen tid, modtager vi så en regning. 

Det får os selvfølgelig til at reagere, da det hele jo er blevet annulleret – eller hvad?

Vi ringer ind til kundeservice den 23. december og taler med Kasper. Han fortæller at han ikke kan hjælpe, da han sidder i kundeservice 

(til den skeptiske læser; jo jo, den er god nok, kundeservice kunne IKKE yde dén form for kundeservice)

Til gengæld kunne han, med han egne ord, ”hjælpe nogle skridt i den rigtige retning". Derfor fik jeg en mailadresse, der hed: klageogforbedring hos Telenor

(til læseren i lignende situation; brug ikke tid på at sende mails til denne – for den mail eksisterer IKKE!)

Da jeg forfatter hele vores situation med datoer og hele skidtet og får sendt mailen afsted og tror at NU kommer der orden på det hele.. BUM! Så får jeg min mail lige i hovedet igen – mailadressen virker ikke!

Hvad gør man så? Så ringer man til Telenor kundeservice igen… Og får at vide at man i stedet skal sende sin mail til en mailadresse der hedder "kundeservice" hos Telenor

Den nye mail sender jeg den 11. januar. 

5. februar får jeg følgende svar retur: 
Hej Dannie og Carina

Tak for din henvendelse.

Jeg skal bede jer sende en email, fra den email vi har registreret under Dannies navn. Denne mail, er den vi har sendt ham fuldmagter og ordrebekræftelser på.

Når vi modtager denne, vil vi meget gerne behandle hans sag.

 

Har du spørgsmål
Vi sidder klar til at hjælpe på 72 100 100 alle døgnets 24 timer, 7 dage om ugen, 365 dage om året - inklusiv alle helligdage. Du kan også finde de fleste svar på (deres hjemmeside) eller kigge ned i en af vores butikker.

Med venlig hilsen
Telenor Kundeservice
Louise
_______________________________________________________

Endnu engang føler jeg behov for at sige; nej, dette er IKKE en prank!
Behøver jeg her at sige, at jeg nu opgav mail kontakten? 
Der var ligesom lidt for lang ventetid. 

Efter denne mail ringer jeg til Telenor, hvor jeg snakker med Laura. 
Laura lover, at kigge på sagen og finde svar til mig – som hun i øvrigt NOK skal sende til den mail, som Louise før ikke ville kommunikere med os på. 

Hun lovede hun ville grave optagelserne frem, der skulle vise at vi overhovedet har takket ja til noget, som vi jo IKKE mener at have. 

Den 23. februar siger hun, at hun ikke ved hvor lang tid det vil tage, men at det ”sagtens kan tage en lille uge” (sagt i øvrigt med sød nordjysk accent.)

10. marts har vi endnu ikke hør noget som helst fra Telenor, eller fra Laura for den sags skyld – MEN modtager til gengæld endnu en rykker.. 

(Nåh ja, jeg har med alle de andre detaljer vist helt glemt at nævne, at Kasper den 23. december lovede at lave det han kaldte ”rykker-stop” på abonnementerne så længe sagen kørte)

Derfor ringer vi naturligvis ind til Telenor IGEN IGEN. 
Også denne gang (som de fleste af de foregående gange) skal kundeservice (her Sofie) have Dannies godkendelse på, at undertegnede snakker med dem omkring aftalen.
Sofie får ultra kort ridset sagen op og fortæller at hun (fordi hun jo sidder i kundeservice) ikke kan hjælpe mig. Hun har heller ikke nogen hun kan stille mig om til. Dog lover hun, at hun vil ringe tilbage til mig senere – inden hun får fri klokken 1 nat (klokken var 17 da jeg talte med hende) hun havde et smil i stemmen, da hun tilføjede, at hun selvfølgelig nok skulle ringe noget tidligere og det takkede jeg hende naturligvis let grinende hende for!

Klokken 22.15 den 10. marts har jeg endnu ikke hørt fra Telenor – eller Sofie igen..
Derfor ringer jeg tilbage til kundeservice, hvor jeg snakker med Nanna (nsoh)

… Ja, nu er jeg blevet så klog, ikke at stole på, at nogen rent faktisk holder hvad de lover, så nu får jeg i det mindste ikke kun fornavn, men både fornavn OG initialer, for hos Telenor oplyser man ikke sit efternavn (de må have mange sure kunder, siden der er behov for den slags beskyttelse…

Nå, men Nanna stiller mig om til opsigelsesafdelingen, hvor jeg snakker med Kirstine (kior). Nu fortæller jeg igen hele sagen, hvorefter Kirstine lige vil læse sagen op og jeg sidder på ”hold” mens hun gør det. 
Jeg venter med en melodi der går i et loop, der er så kort, at jeg føler jeg hører den 40 gange (jeg ventede ”kun ca. 4 minutter), hvorefter jeg bliver smidt af!!
Jeg giver pigen et lille minut til at ringe tilbage, men da det ikke sker, forsøger jeg at ringe op igen – dog når Telenor hovednummeret at ringe mig op, men der bliver lagt på igen, inden jeg når at blinke og jeg sidder tilbage med et ubesvaret opkald.

Naturligvis ringer jeg straks op og beder om at blive stillet om til Kirstine (kior) i ”opsigelse” – det kan ikke lade sig gøre, den slags kan man ikke. 
Det eneste hende jeg taler med kan gøre er, at sende en besked til Kirstine (kior) om, at hun skal ringe op til mig. Hun kan dog ikke svare på, hvor lang tid det vil tage. 

Tre kvarter senere har jeg endnu ikke hørt noget.

Derfor ringede jeg selvfølgelig tilbage igen igen igen…….. 

Indledningsvis får man besked om hvor lang ventetiden ca. er og beskeden lød her på ca. to minutter.

Efter 12 minutter kom jeg tilfældigvis igennem til Kirstine (kior) igen. Hun sagde hun lige ville se om hun stadig havde sagen åben – men så blev røret igen lagt på!

Herefter sad jeg ved min telefon og ventede… Og ventede… Og ventede… Indtil jeg ikke længere gad at vente og gik i seng.


Som I nok kan se, er der kommer flere detaljer på undervejs i dette skriv – for jeg har lært, at intet af det man får at ide ved Telenor, vil blive overholdt.
Derudover er jeg til sidst blevet mere stædig for at få sagen ud af verden.


Du læser dette fordi jeg nu ikke helt ved hvad jeg skal stille op. Jeg har forsøgt, jeg har skrevet, jeg har ringet, jeg har ventet, jeg har forklaret og jeg har efterspurgt. Og så har jeg ventet igen… Og igen.. Og igen…

I bund og grund er det eneste jeg efterspørger, et bevis fra deres side, der giver dem ret til at sende os regninger og rykkere.

Hele denne sag er jo egentlig bare til grin, hvis du spørger mig.

Jeg ønsker IKKE at modtage mails og breve hver eneste måned fra Telenor og jeg ønsker ikke vores navn stående hos Telenor.

Principsag nu? Tjae, måske. Men for mig handler det egentlig bare om respekt. 

Én ting er 100% sikkert! Jeg handler på ingen måde med nogen som helst, der er SÅ respektløse og SÅ lidt servicemindede.